Horseid

Horseid er en dal og en nedlagt gård i Moskenes kommune i Nordland. Stedet ligger ved Horseidvika på nordvestsida av Moskenesøya og er den nordligste av gårdene i kommunen. I likhet med Bunes litt lengre sør på øya har Horseid ei stor og iøynefallende sandstrand. Dalen er ca. 2,5 kilometer lang, med et lite vann, Horseidvatnet (19 moh.), litt ovenfor den lange strandflata. En sti går gjennom dalen over eidet Einangen (187 moh.) til Kjerkfjorden på sørøstsida av øya. Det går også sti over fjellet til Selfjorden i Flakstad.

Horseid er et av flere steder på vest- og nordsida («yttersida») av Moskenesøya som tidligere var bebodd, men som i dag er fraflyttet. Sterke brottsjøer og dårlige havneforhold gjorde Horseid uegnet til å drive fiske fra, så i likhet med folk fra de fleste andre stedene på yttersida av Moskenesøya drev mennene på Horseid fiske på innersida (i Vestfjorden).Gro Røde: På et berg eg kalla mett - Hverdagsliv og fraflytting Lofotodden 1900-1950. Orkana Forlag, Stamsund 1994. ISBN 82-91233-04-7 s. 101 (digitalisert av Nasjonalbiblioteket) Horseid hadde 20 innbyggere i 1920,På et berg eg kalla mett, s. 259 men ble fraflyttet i 1948.Herbjørn Jakobsen: Hermannsdalen  (i Lofotboka -85, s. 18)

Ifølge Oluf Rygh i Norske Gaardnavne kommer navnet Horseid antakelig fra mannsnavnet Hårek; det opprinnelige navnet på stedet var dermed Hárekseið.Oluf Rygh: Horseid (i Norske Gaardnavne)

 Referanser 

 Litteratur 
Marit Lund Horseide: Stien Kjerkfjorden - Horseid (i Inge Strand (red.): Ferdaveger - Vandringer i Nordland. Forlaget Press / Nordland fylkeskommune 2001. ISBN 82-7547-093-5 s. 258-263)

 Eksterne lenker 
 Bent Svinnung: Horseid (Moskenesøy)
 Bent Svinnung: Ydmyk på Yttersia
 Amatørvideo fra Horseid (1998, lagret på YouTube)

Kategori:Daler i Nordland
Kategori:Bosetninger i Moskenes
Kategori:Tidligere bosetninger i Nordland